T. Murugiah

Dato' T. Murugiah merupakan bekas Timbalan Menteri di Jabatan Perdana Menteri Malaysia.  Beliau dilantik oleh Perdana Menteri Malaysia ke-6,  Datuk Seri Najib Tun Razak pada 9 April 2009 di Putrajaya.Majlis angkat sumpah jawatan dan taat setia serta sumpah simpan rahsia di hadapan Yang di-Pertuan Agong,  Tuanku Mizan Zainal Abidin di Istana Negara. Ketika dilantik, beliau merupakan Ahli Dewan Negara Malaysia.

Mencabar Kayveas
Pada Mei 2009 Murugiah dipecat kerana mengadakan sidang akhbar, mencemarkan imej dan nama baik parti dan mengeluarkan kenyataan memfitnah terhadap parti, majlis tertinggi dan pucuk pimpinan PPP,  M. Kayveas.

Pada 2009, Senator Datuk T. Murugiah memohon Tribunal Timbangtara Malaysia (MATE) mengisytiharkan beliau sebagai presiden Parti Progresif Penduduk (PPP) yang sah. Pendaftar Pertubuhan (ROS) memohon mahkamah supaya mengenepikan keputusan MATE pada 11 Dis 2009 bahawa Murugiah merupakan presiden PPP yang sah. Pada 24 Disember 2009 ROS menamakan MATE, presidennya Datuk Munsyi Muslim Yacob, selaku penimbang tara yang membuat keputusan itu, Prof Madya Datuk Abdul Halim Sidek dan Murugiah sebagai responden.

Dari PPP ke MIC
Pada 5 Ogos 2010, T Murugiah telah menyerahkan borang keahlian kepada Setiausaha Agung MIC Datuk T. Rajagopalu. Beliau menjadi ahli MIC cawangan Batu Matang Bukit Gantang, Perak. turut menyerahkan borang keahlian ialah pwnyokongnya seramai 65 orang. T Murugiah mendakwa 2000 penyokong PPP dari 20 cawangan PPP di Pulau Pinang akan keluar PPP dan menyertai MIC.

Penghargaan
Darjah kebesaran yang diterima oleh beliau

  Kesatria Mangku Negara (KMN) - 2008

  Darjah Paduka Mahkota Perak (DPMP) - Dato'  (2009)

Rujukan

Bekas anggota Parti Progresif Penduduk Malaysia
Anggota Kongres India Malaysia
Orang Malaysia berketurunan India